Document ID: 31998R0417

Komisijas Regula (EK) Nr. 417/98
(1998.gada 20.februāris),
ar ko groza Regulu (EEK) Nr. 429/90 par atbalsta piešķiršanu konkursa kārtībā par iebiezinātu sviestu, kas paredzēts tiešam patēriņam Kopienā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1587/96 [2], un jo īpaši tās 7.a panta 3. punktu,
tā kā Komisijas Regula (EEK) Nr. 429/90 [3], kurā jaunākie grozījumi izdarīti ar Regulu (EK) Nr. 1802/95 [4], kas līdz tās piemērošanas apturēšanai ar Komisijas Regulu (EK) Nr. 19/98 [5] paredz atbalsta piešķiršanu konkursa kārtībā attiecībā uz iebiezinātu sviestu, kas ražots no tirgū iegūta sviesta un krējuma un paredzēts tiešam patēriņam Kopienā; tā kā, lai varētu pretendēt uz atbalstu, iebiezināta sviesta ražošana, indikatoru pievienošana un iepakošana ir jāpabeidz 90 dienu laikā pēc piedāvājumu iesniegšanas termiņa beigām;
tā kā aizkavējās maksimālā atbalsta apjoma noteikšana 180. uzaicinājumam uz konkursu, kuram piedāvājumu iesniegšanas beigu termiņš bija 1997.gada 9.decembris; tā kā dalībvalstis par to tika informētas tikai 1998.gada janvārī; tā kā attiecīgā iebiezinātā sviesta ražošanas beigu termiņš tādēļ būtu jāpagarina līdz 1998.gada 31.martam;
tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 429/90 9. panta 1. punktam pievieno šādu apakšpunktu:
"Tomēr attiecībā uz iebiezinātā sviesta daudzumiem, kas tika piešķirti saskaņā ar 180. uzaicinājumu uz konkursu, kuram piedāvājumu iesniegšanas beigu termiņš bija 1997.gada 9. decembris, pirmajā ievilkumā minētajam beigu termiņam ir jābūt 1998.gada 31.martam."
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1998. gada 20. februārī

Labels: 3
17